અમદાવાદ: શહેરના નરોડા પાર્શ્વનાથ ટાઉનશિપ નજીક એટીએમમાં પૈસા ભરવા આવેલી કેશ વાનનો ડ્રાઇવર રૂ.૧.૦૮ કરોડ લઇ ફરાર થઇ જતાં ચકચાર મચી ગઇ હતી. ડ્રાઇવર રવિએ માત્ર પાંચ જ મિનિટમાં આ ખેલ પાર પાડયો હતો. ગનમેન સહિત ત્રણ વ્યકિતઓ પૈૈૈસા ભરવા માટે એટીએમમાં ગયા તે દરમિયાનમાં જ કેશવાન લઇ તે નાસી ગયો હતો અને એક કિલોમીટર દૂર ગાડી ઊભી રાખી અન્ય કારમાં બેસી ફરાર થઇ ગયો હતો. પાંચ જ મિનિટમાં રૂ.એક કરોડની ઉઠાંતરી થતાં પોલીસ દોડતી થઇ ગઇ છે.